CELEX: 32018D0489
Language: sk
Date: 2018-03-21 00:00:00
Title: Vykonávacie rozhodnutie Komisie (EÚ) 2018/489 z 21. marca 2018, ktorým sa mení rozhodnutie (EÚ) 2017/675 o opatreniach na prevenciu pred zavlečením vírusu slintačky a krívačky z Alžírska a Tuniska do Únie [oznámené pod číslom C(2018) 1604] (Text s významom pre EHP )

23.3.2018   
            
            
               SK
            
            
               Úradný vestník Európskej únie
            
            
               L 81/20
            
         VYKONÁVACIE ROZHODNUTIE KOMISIE (EÚ) 2018/489
   z 21. marca 2018,
   ktorým sa mení rozhodnutie (EÚ) 2017/675 o opatreniach na prevenciu pred zavlečením vírusu slintačky a krívačky z Alžírska a Tuniska do Únie
   
      
         [oznámené pod číslom C(2018) 1604]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 18 ods. 6,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä na jej článok 22 ods. 6,
   keďže:
   
               (1)
            
            
               Smernicou 91/496/EHS sa stanovujú zásady veterinárnych kontrol zvierat, ktoré vstupujú na územie Únie z tretích krajín. Smernicou 97/78/ES sa stanovujú zásady veterinárnych kontrol výrobkov, ktoré vstupujú na územie Únie z tretích krajín. V oboch daných smerniciach sa stanovujú aj opatrenia, ktoré môže Komisia prijať, ak sa prejaví choroba, ktorá môže predstavovať vážne riziko pre zdravie zvierat alebo verejné zdravie, alebo sa takáto choroba rozšíri na území tretej krajiny.
            
         
               (2)
            
            
               Po tom, ako Alžírsko a Tunisko oznámili výskyt ohnísk slintačky a krívačky na svojich územiach, Komisia prijala ochranné opatrenia na úrovni Únie prostredníctvom vykonávacích rozhodnutí (EÚ) 2017/675 (3) a (EÚ) 2017/887 (4).
            
         
               (3)
            
            
               Rozhodnutie (EÚ) 2017/675 sa uplatňuje do 30. apríla 2018.
            
         
               (4)
            
            
               Situácia v súvislosti so slintačkou a krívačkou v Alžírsku a Tunisku zostáva neistá a do týchto krajín sa z členských štátov EÚ vyváža značný počet zásielok živých hovädzích zvierat, a preto je vhodné predĺžiť trvanie zavedených opatrení.
            
         
               (5)
            
            
               Opatrenia stanovené v tomto rozhodnutí by sa mali uplatňovať počas obdobia, v priebehu ktorého sa umožní úplné hodnotenie vývoja slintačky a krívačky v postihnutých oblastiach.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Článok 5 rozhodnutia (EÚ) 2017/675 sa nahrádza takto:
   
      „Článok 5
      Toto rozhodnutie sa uplatňuje do 30. júna 2019.“
   
   Článok 2
   Toto rozhodnutie je určené členským štátom.
   
      V Bruseli 21. marca 2018
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 268, 24.9.1991, s. 56.
   
      (2)  Ú. v. ES L 24, 30.1.1998, s. 9.
   
      (3)  Vykonávacie rozhodnutie Komisie (EÚ) 2017/675 zo 7. apríla 2017 o opatreniach na prevenciu pred zavlečením vírusu slintačky a krívačky z Alžírska do Únie (Ú. v. EÚ L 97, 8.4.2017, s. 31).
   
      (4)  Vykonávacie rozhodnutie Komisie (EÚ) 2017/887 z 22. mája 2017 o opatreniach na prevenciu pred zavlečením vírusu slintačky a krívačky z Tuniska do Únie a o zmene vykonávacieho rozhodnutia (EÚ) 2017/675 (Ú. v. EÚ L 135, 24.5.2017, s. 25).